text: Mindedes den dræbte 13-årige
  21 juli 2011 kl. 20.13
  Ca. 80 unge deltog torsdag aften i en minde-seance for den 13-årige forældreløse dreng, som onsdag døde af stiksår.
  Mellem de fremmødte var den jævnaldrende pige, som han var i duel med den 13-årige gerningsmand om.
  
  Arrangeret på Facebook
  Sammenkomsten ved Alssund Børne- og Ungdomscenter var annonceret på Facebook. Akkurat som den western-agtige duel, som de to 13-årige drenge aftalte at mødes til et døgn tidligere.
  Blot havde den ene 13-årige medbragt en kniv, som han stak flere gange i brystet på den anden. Et af stikkene ramte lungen, og den 13-årige døde senere af sine sår. 
  Den døde dreng var døgnanbragt på Alssund Børne- og Ungdomscenter. Her havde den anden 13-årige også opholdt sig før sommerferien. Han bor nu hos sin mor et par kilometer fra gerningsstedet.
  